CELEX: 62011TN0569
Language: da
Date: 2011-11-04 00:00:00
Title: Sag T-569/11: Sag anlagt den 4. november 2011 — Gitana mod KHIM — Rosenruist (GITANA)

7.1.2012   
            
            
               DA
            
            
               Den Europæiske Unions Tidende
            
            
               C 6/22
            
         Sag anlagt den 4. november 2011 — Gitana mod KHIM — Rosenruist (GITANA)
   (Sag T-569/11)
   2012/C 6/41
   Stævningen er affattet på engelsk
   
      Parter
   
   
      Sagsøger: Gitana SA (Pregny-Chambésy, Schweiz) (ved advokat F. Benech)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Rosenruist — Gestão e serviços, Lda (Funchal, Madeira)
   
      Sagsøgerens påstande
   
   
               —
            
            
               Afgørelse truffet den 4. august 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1825/2007-1) annulleres, og ansøgning om registrering af EF-varemærket »GITANA« nr. 3063344 imødekommes for alle varer i klasse 18 og 25.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Gitana SA
   
      Det omhandlede EF-varemærke: Figurmærket »GITANA« for varer og tjenesteydelser i klasse 14, 16, 18, 21, 24, 25, 34-36 og 38 — EF-varemærkeansøgning nr. 3063344
   
      Indehaver af det i indsigelsessagen påberåbte varemærke eller tegn: Rosenruist — Gestão e serviços, Lda
   
      Det påberåbte varemærke eller tegn: EF-figurmærke nr. 1609312 »KITANA« for varer i klasse 25; international varemærkeregistrering nr. W00555706 af figurmærket »KITANA« for varer i klasse 18 og 25; italiensk varemærkeregistrering nr. 531768 af figurmærket »KITANA« for varer i klasse 18 og 25.
   
      Indsigelsesafdelingens afgørelse: Delvist afslag på ansøgningen
   
      Appelkammerets afgørelse: Delvis ophævelse af indsigelsesafdelingens afgørelse og delvist afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 207/2009, da appelkammeret foretog en urigtig bedømmelse af risikoen for forveksling mellem de omhandlede mærker.